#### E L Ő T E R J E S Z T É S

### Szombathely Megyei Jogú Város Közgyűlésének

### Gazdasági és Városstratégiai Bizottságának

### 2018. szeptember 10-i ülésére

*Javaslat Szombathely város területén forgalmi rend változtatásokkal kapcsolatos döntések meghozatalára*

1. **Szombathely, Dr. Pável Ágoston sétányon forgalmi rend változás**

A Bizottság a 2018. június 21-i ülésén 220/2018. (VI.21.) GVB számú határozata 8. pontjában felkérte a polgármestert, hogy a Dr. Pável Ágoston sétányon a díjmentesen, engedély nélkül parkolók kiszűrése érdekében a javasolt forgalmi rend módosítására forgalomkorlátozó elemek kihelyezésére, a Malom utca felől útcsatlakozás kialakítására kérjen árajánlatot.

A SZOVA NZRt. a javasolt forgalmi rend módosításra bruttó 1.750.103,- Ft összegű árajánlatot adott.

A forgalmi rend módosítás a 2018. évi költségvetésben rendelkezésre álló Városfejlesztési Alap és az út-híd fenntartási keret terhére elvégezhető.

Fentiek alapján javaslom, hogy a 220/2018. számú határozattal támogatott forgalmi rend módosítás fedezete legyen 1.000.000,- Ft összegben a Városfejlesztési Alap, 750.103,- Ft összegben az út-híd fenntartási keret.

1. **Szombathely, Vitéz utcában súlykorlátozás bevezetése**

A Hunyadi utca felől érkező tehergépjármű forgalom a 2009. évben felújított Vitéz utca útburkolatát jelentősen igénybe veszi.

Javaslom a Hunyadi út – Vitéz u. kereszteződésben a KRESZ 14. § (1) r) pont szerinti 7,5 t „Tehergépkocsival behajtani tilos” közúti jelzőtábla kihelyezését.

1. **Szombathely, Kodály Zoltán u. 17. szám előtt várakozási korlátozás bevezetése**

A Kodály Zoltán u. és a Kassák Lajos u. közötti szakaszon a Kodály Zoltán u. 15. számú épület előtt várakozási tilalom van érvényben. A Kodály Zoltán u. 17. szám alatti ingatlan előtti távhő fűtőmű melletti út feloldja a korlátozást, a parkoló járművek az enyhén ívelő szakasz beláthatóságát, a kétirányú forgalom biztonságos közlekedését akadályozzák.

A tárgyi útszakaszon a közúti forgalom biztonsága érdekében javaslom, hogy a Kodály Zoltán u. 17. szám előtt, a fűtőmű útcsatlakozása után kerüljön kihelyezésre a KRESZ 15. § (1) b) pont szerinti „Várakozni tilos” közúti jelzőtábla.

1. **Szombathely, Selyemrét u. közút területén parkolók kialakítása**

Az Aptiv Services Hungary Kft. (9700 Szombathely, Zanati u. 29/A.) megbízásából a Westber Mérnöki Iroda Kft. (9700 Szombathely, Jékely Z. u. 15.) által készített Szombathely, Selyemrét u. 7273/27 hrsz-ú közúton 41 db merőleges és 6 db párhuzamos parkoló kialakítására vonatkozó helyszínrajz (1. melléklet) alapján kérte a közútkezelői hozzájárulást.

Saját területen 140 db parkolóhely van kialakítva, a létesítmény bővítése során további parkolóhely szükséglet merült fel, melyet a Selyemrét utca burkolata és a telekhatár között lévő közterületi zöldfelületen oldaná meg. A párhuzamos parkolók mellett járda is kiépítésre kerülne.

Az Aptiv Services Hungary Kft. kérését, a Selyemrét utcában közterületen parkolók és járda kialakítását támogatom azzal, hogy a várakozóhelyek létesítésének költsége a Kérelmezőt terhelik.

1. **Szombathely, Vörösmarty utca 11. és 23. szám előtt várakozási korlátozás bevezetése**

A Városüzemeltetési Osztály helyszíni ellenőrzés során tapasztalta, hogy a Vörösmarty M. u. 23. sz. ingatlanon épült társasház előtt, a járműosztályozóban gépjárművek várakoznak, valamint a Vörösmarty M. u. 11. sz. ingatlan előtt is folyamatosak a parkolások. A közlekedés biztonsága érdekében javasolt várakozási korlátozás bevezetése.

A fentiek alapján támogatom, hogy a Vörösmarty M. utca érintett útszakaszain várakozási korlátozás kerüljön bevezetésre.

1. **Szombathely, Szabadságharcos utca kétirányúvá tétele**

Az Óperint Projekt Kft., mint az Óperint Lakónegyed Építtetője azzal a kéréssel fordult Szombathely Megyei Jogú Város Önkormányzatához, hogy a Szabadságharcos utcában kerüljön bevezetésre a kétirányú közlekedés.

A Szabadságharcos utca közlekedési szabályozási szélessége a Sorok utca és a Juhász Gyula u. közötti szakaszán jelenleg 6,5 m, a kétirányú forgalmi út kialakításához legalább 8,0 m széles terület kell. Szombathely Megyei Jogú Város Helyi Építési Szabályzatáról szóló 30/2006. (IX.7.) önkormányzati rendelete az utat 14,0 m szélességűre szabályozza, valamint a Körmendi u.-i kereszteződésbe körforgalmi csomópont kialakítását írja elő.

Az Óperint Lakónegyed Építtetőjének kérésére a kétirányúsítás támogatható, amennyiben az útügyi műszaki előírásoknak és a Helyi Építési Szabályzatnak megfelelő tervdokumentáció alapján a Szabadságharcos u. átépítésre kerül, és annak kivitelezési költségeire vonatkozóan az Építtető az Önkormányzattal megállapodást köt.

1. **Szombathely, Deák Ferenc utca** **76. szám előtti szakaszon várakozási tilalom bevezetése**

A Magyar Honvédség Katonai Igazgatási és Központi Nyilvántartó Parancsnoksága a kéréssel fordult Szombathely Megyei Jogú Város Önkormányzatához, hogy a Deák Ferenc utca 76. szám alatti honvédségi objektum elé kerüljön kihelyezésre a „várakozni tilos” közúti jelzőtábla egy „kivétel honvédségi gépjárművek” kiegészítő táblával. A tábla kihelyezésére az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet lehetőséget biztosít.

A fentiek alapján támogatom a „várakozni tilos” közúti jelzőtábla, és „kivétel honvédségi gépjárművek” kiegészítő táblával történő kihelyezését.

1. **Szombathely, Bem József utcában** **várakozási tilalom bevezetése**

Képviselői megkeresés érkezett a Bem J. u. 19. számú társasházzal szemközti garázssorhoz vezető útról történő kihajtás biztonságosabbá tételével kapcsolatosan, mivel az elindulási látómezőben lévő transzformátor épület akadályozza az alárendelt irányból érkező járművezetőket a Bem J. u. beláthatóságában.

A biztonságosabb kikanyarodás érdekében támogatom a Bem József utca 19. szám előtti oldalon, a garázssorhoz bevezető út csatlakozása előtt 20 m–rel „várakozni tilos” közúti jelzőtábla kihelyezését, a csatlakozó úton az „Elsőbbségadás kötelező” közúti jelzőtábla cseréjét „Állj! Elsőbbségadás kötelező” közúti jelzőtáblára.

1. **Szombathely, Aranypatak utcában sebességkorlátozás bevezetése**

Képviselői megkeresés érkezett az Aranypatak utcában 30 km/h sebességkorlátozást-jelző tábla kihelyezésével kapcsolatban. A sebességkorlátozásra a gyalogosok biztonságosabb közlekedése érdekében kerülne sor.

A kérést támogatom azzal, hogy az Aranypatak utcában 30 km/h sebességkorlátozást jelző tábla kerüljön kihelyezésre.

1. **Szombathely, Krúdy Gyula utcában sebességkorlátozás bevezetése**

Képviselői megkeresés érkezett a Krúdy Gyula utcában a gyalogosok, illetve az utcában lévő Gazdag Erzsi Óvodához érkezők biztonságos közlekedése érdekében 30 km/h sebességkorlátozást-jelző tábla, továbbá „gyermekek” veszélyt jeltő közúti jelzőtáblák kihelyezésével kapcsolatban.

A kérést támogatom azzal, hogy a Krúdy Gyula utcában a Szalónak, illetve a Kodolányi János utcák kereszteződésénél 30 km/h sebességkorlátozást-jelző tábla kerüljön kihelyezésre, a Krúdy Gy. és Szalónak utca kereszteződésében, valamint a Kodolányi J. utcában pedig „Gyermekek” veszélyt jelző tábla kerüljön kihelyezésre. A Krúdy Gy. – Kodolányi J. u. kereszteződésében még egy „Zsákutca” tábla is kihelyezésre kerül.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2018. szeptember „ ”**

/: **Illés Károly** :/

**alpolgármester**

**HATÁROZATI JAVASLAT**

**….…./2018. (IX.10.) GVB számú határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a 220/2018. (VI.21.) GVB számú határozattal támogatott 1.705.103,- Ft összegű forgalmi rend módosítás fedezetének 1.000.000,- Ft összegben a Városfejlesztési Alapot, 750.103,- Ft összegben az út-híd fenntartási keretet jelöli meg.
2. A Bizottság a Szombathely, Hunyadi út – Vitéz u. kereszteződésben a KRESZ 14. § (1) r) pont szerinti 7,5 t „Tehergépkocsival behajtani tilos” közúti jelzőtábla kihelyezésével egyetért.
3. A Bizottság támogatja, hogy a Kodály Zoltán u. 17. szám előtt, a fűtőmű útcsatlakozása után kerüljön a KRESZ 15. § (1) b) pont szerinti „Várakozni tilos” közúti jelzőtábla kihelyezésre kerüljön.
4. A Bizottság a Selyemrét u. 7273/27 hrsz-ú közút területén 41 db merőleges és 6 db párhuzamos parkoló és járda kialakításával egyetért azzal, hogy a várakozóhelyek létesítésének költsége a Kérelmezőt terhelik.
5. A Bizottság egyetért azzal, hogy a Vörösmarty M. u. 23. sz. és a Vörösmarty M. u. 11. sz. ingatlanok előtt várakozási korlátozás kerüljön bevezetésre.
6. A Bizottság egyetért a Szabadságharcos utca kétirányúsításával, amennyiben az útügyi műszaki előírásoknak és a Helyi Építési Szabályzatnak megfelelő tervdokumentáció alapján a Szabadságharcos u. átépítésre kerül, és annak kivitelezési költségeire vonatkozóan az Építtető az Önkormányzattal megállapodást köt.
7. A Bizottság egyetért azzal, hogy a Deák Ferenc utca 76. szám alatti honvédségi objektum elé kerüljön kihelyezésre a „várakozni tilos” közúti jelzőtábla egy „kivétel honvédségi gépjárművek” kiegészítő táblával.
8. A Bizottság támogatja a „Várakozni tilos” közúti jelzőtábla kihelyezését a Bem József utca 19. szám előtti oldalon, a garázssorhoz bevezető út csatlakozása előtt 20 m–rel, valamint a csatlakozó úton az „Elsőbbségadás kötelező” közúti jelzőtábla cseréjét „Állj! Elsőbbségadás kötelező” közúti jelzőtáblára.
9. A Bizottság egyetért azzal, hogy az Aranypatak utcában 30 km/h sebességkorlátozást-jelző tábla kerüljön kihelyezésre.
10. A Bizottság támogatja, hogy a Krúdy Gyula utcában a Szalónak illetve a Kodolányi János utcák kereszteződésénél 30 km/h sebességkorlátozást jelző tábla kerüljön kihelyezésre, a Krúdy Gy. és Szalónak utca kereszteződésében, valamint a Kodolányi J. utcában pedig „gyermekek” veszélyt jelző tábla kerüljön kihelyezésre, továbbá a Krúdy Gy. – Kodolányi J. u. kereszteződésében még egy „zsákutca” tábla is kihelyezésre kerüljön.
11. Bizottság felkéri a polgármestert, hogy az 1-10. pontban foglalt döntések érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1. pont: 2018. december 15.

2-10. pont: 2018. október 15.